AB maak ons trots, sê ZumaAB de Villiers Foto: espncricinfo.com President Jacob Zuma het die krieketspeler AB de Villiers Sondag gelukgewens nadat hy die speler geword het wat die vinnigste 7 000 Internasionale eendagwedstryd-lopies kon aanteken. “Mnr. de Villiers het die land ŉ groot eer betoon met sy uitnemende prestasie en ons wens hom alles van die beste toe,” het Zuma in ŉ verklaring, wat deur die presidensie uitgereik is, gesê. De Villiers is ook as die Internasionale Krieketraad se Internasionale eendagwedstryd (ODI)-krieketspeler van die jaar aangewys. Hy het Vrydag aan sy 172ste ODI vir Suid-Afrika teen Australië deelgeneem toe hy die 7 019 lopies aangeteken het van 166 kolfbeurte met ŉ gemiddeld van 51.23. Zuma is tans in Brisbane, Australië vir die G20-leierskapsberaad en het onderneem om die Proteas Sondag in hul wedstryd teen Australië in Perth te ondersteun.